James Crumley

James Arthur Crumley (født 12. oktober 1939 i Three Rivers i Texas i USA, død 17. september 2008 i Missoula i Montana i USA) var en amerikansk forfatter.

Crumley studerte ved Georgia Institute of Technology, før han i 1958 vervet seg i U.S. Army. Han tjenestegjorde på Filippinene fram til 1961. Deretter studerte han ved Texas A&M University Kingsville på et fotballstipend, hvor han ble Bachelor of Arts i 1964. I 1966 ble han Master of Fine Arts ved University of Iowa. Hans mastergradsarbeide ble senere publisert som hans debutroman, vietnamkrigsromanen One to Count Cadence, i 1969.

Crumley var ansatt ved University of Montana, og var også gjesteprofessor ved en rekke universiteter inkludert University of Arkansas, Colorado State University og University of Texas. Utover sitt forfatterskap skrev han også filmmanuskripter og tok oppdrag som «script doctor» for den amerikanske filmindustrien.

Som forfatter ble Crumley særlig kjent for sine hardkokte krimromaner. Selv om han aldri skrev noen bestselgere, ble hans arbeide innen krimsjangeren anerkjent og ansett som kanskje den viktigste inspirasjonen for en generasjon krimforfattere som Michael Connelly, George Pelecanos og Dennis Lehane.Washington Post 18. september 2008: James Crumley; Inspired generation of crime writers

 Bibliografi 
 One to Count Cadence (1969)
 The Wrong Case (1975)
 The Last Good Kiss (1978)
 Dancing Bear (1983)
 Pigeon Shoot – uprodusert filmmanuskript utgitt i bokform (1987) 
 Whores – noveller (1988) 
 Muddy Fork and Other Things – noveller og essays (1991)
 The Mexican Tree Duck (1993) 
 Bordersnakes (1996) 
 The Putt at the End of the World (2000) (sammen med flere)
 The Final Country (2001) 
 The Right Madness (2005)

 Oversettelser til norsk 
Norsk tittelUtgittOversetterOriginaltittelUtgittDet siste gode kyss1992Bjørn Alex HerrmanThe Last Good Kiss1978Feil sak1993Bjørn Alex HerrmanThe Wrong Case1975Dancing Bear1994Bjørn Alex HerrmanDancing Bear1983Den meksikanske tre-anda1994Bjørn Alex HerrmanThe Mexican Tree Duck1993

 Priser og utmerkelser 
 Hammett-prisen 1993, for The Mexican Tree Duck
 The Silver Dagger 2002, for The Final Country

 Referanser 

 Eksterne lenker 
 Los Angeles Times, nekrolog
 New York Times, nekrolog
 Washington Post, nekrolog
 The Economist, nekrolog
 Seattle Post, nekrolog 
 The Guardian, nekrolog
 James Crumley Papers,Texas State University-San Marcos: James Crumley Papers

Kategori:Forfattere fra USA
Kategori:Krimforfattere fra USA
Kategori:Personer fra Live Oak County i Texas
Kategori:Alumni fra Texas A&M University